അഫ്ഗാനിസ്ഥാനില് കുടുങ്ങിയ ഇന്ത്യക്കാരുടെ സുരക്ഷ ഉറപ്പാക്കും: വിദേശകാര്യ മന്ത്രാലയം ന്യൂഡല്ഹി അഫ്ഗാനിസ്ഥാനിലുള്ള മുഴുവന് ഇന്ത്യക്കാരുടെയും സുരക്ഷ ഉറപ്പാക്കുമെന്ന് വിദേശകാര്യ മന്ത്രാലയം. നിരന്തരം അവരുമായി ബന്ധപ്പെടുകയും അടിയന്തര സാഹചര്യങ്ങളില് ബന്ധപ്പെടേണ്ട നമ്ബറുകള് അവര്ക്ക് ലഭ്യമാക്കുകയും ചെയ്തിട്ടുണ്ട്. അഫ്ഗാനിലെ സംഭവ വികാസങ്ങള് സൂക്ഷ്മമായി നിരിക്ഷിക്കുകയാണ്. എംബസി ഉദ്യോഗസ്ഥരുടെയും സിഖ്, ഹിന്ദു ന്യൂനപക്ഷ വിഭാഗങ്ങളുടെയും സുരക്ഷ ഉറപ്പാക്കുന്നതിനും അഫ്ഗാനിലെ ഇന്ത്യയുടെ താല്പര്യങ്ങള് സംരക്ഷിക്കുന്നതിനുമുള്ള എല്ല നടപടികളും സര്ക്കാര് സ്വീകരിക്കുന്നുണ്ട്. കാബൂള് വിമാനത്താവളം പ്രവര്ത്തനവും നിര്ത്തിയതാണ് ഇന്ത്യക്കാരുടെ ഒഴിപ്പിക്കല് തടസപ്പെടാന് കാരണം. വിമാനത്താവളത്തിന്റെ പ്രവര്ത്തനം പുനരാരംഭിക്കുന്ന മുറക്ക് ഒഴിപ്പിക്കല് പൂര്ത്തിയാക്കുമെന്നും വിദേശകാര്യ മന്ത്രാലയ വ്യക്താവ് അരിന്തം ബാഗ്ജി പറഞ്ഞു. ഇരുരാജ്യങ്ങളുടെയും വികസനത്തിന് ഒപ്പം നിന്ന മുഴുവന് അഫ്ഗാന്കാര്ക്കൊപ്പമാണ് ഇന്ത്യയെന്നും വിദേശകാര്യമന്ത്രാലയം വ്യക്തമാക്കി. അഫ്ഗാനിസ്ഥാന് താലിബാന്റെ നിയന്ത്രണത്തിലായതിന് ശേഷം ആദ്യമായാണ് ഇന്ത്യ ഈ വിഷയത്തില് ഔദ്യോഗികമായി പ്രതികരിക്കുന്നത്.